**Belügyminisztérium**

a Kormányzati igazgatásról szóló 2018. évi CXXV. tv. 83. § (1) bek. alapján

pályázatot hirdet

**Belügyminisztérium**

**Elektronikus Ügyintézési Felügyeleti Főosztály**

**e-közigazgatási IT referens**

álláshely betöltésére

**A kormányzati szolgálati jogviszony időtartama:**

Határozatlan idejű kormányzati szolgálati jogviszony.

**Foglalkoztatás jellege:**

Teljes munkaidő

**A munkavégzés helye:**

1. Budapest, József Attila utca 2-4.

**Ellátandó feladatok:**

* az elektronikus ügyintézést biztosító, valamint egyéb szervek informatikai együttműködésének felügyelete, megfelelőségi vizsgálata,
* az elektronikus ügyintézést biztosító szervnek nem minősülő szervek (azaz piaci szereplők) részére nyújtható központi állami szolgáltatásokhoz való csatlakozási kérelmek vizsgálata, csatlakozást követően közreműködés az igénybevétel ellenőrzésében,
* az egyes szabályozott- és központi elektronikus ügyintézési szolgáltatások (SZEÜSZ/KEÜSZ szolgáltatások) műszaki leírásainak elemzése, megfelelőség vizsgálata, a szolgáltatások ellenőrzése,
* az adattrezor-archiválás felügyeleti feladatainak ellátása,
* az állami érdekű alkalmazásfejlesztések felügyeletének ellátása,
* a Felügyelet tevékenységéhez kapcsolódó jogszabályokban előírt műszaki irányelvek, ajánlások előkészítése,
* a Felügyelet egyéb műszaki, informatikai jellegű feladatainak támogatása.

**Jogállás, illetmény és juttatások:**

A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény rendelkezései, valamint a Belügyminisztérium Közszolgálati Szabályzatának, valamint egyéb szabályzatainak rendelkezései az irányadók.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* Főiskolai vagy egyetemi végzettség: egyetemi szintű rendszerinformatikai mérnök szakképzettség; egyetemi vagy főiskolai szintű programtervező matematikus, programozó matematikus, villamosmérnök, mérnökinformatikus, műszaki menedzser, közgazdasági programozó matematikus,
* Irodai szoftverek magas szintű felhasználói ismerete.

**Elvárt kompetenciák:**

* Terhelhetőség,
* Proaktív gondolkodásmód,
* Önálló és pontos munkavégzés,
* Elhivatottság,
* Teljesítmény orientáltság,
* Jó írásbeli és szóbeli kifejező készség,
* Problémamegoldó képesség,
* Felelősségtudat,
* Változásokhoz való alkalmazkodási képesség.

**A pályázat elbírálásánál előnyt jelent:**

* Tapasztalat informatikai fejlesztési és/vagy üzemeltetési területen,
* Elektronikus közigazgatásban szerzett és elektronikus ügyintézési szolgáltatásokkal kapcsolatos tapasztalat,
* Angol nyelv ismerete,
* Megfelelőségi standardok alapszintű ismerete, gyakorlata.

**A pályázat részeként benyújtandó iratok, igazolások:**

* Fényképes, részletes szakmai önéletrajz (a 87/2019. (IV.23.) Korm. rendelet 1. számú mellékletében meghatározott tartalmi elemekkel),
* Motivációs levél, maximum 1-1,5 oldal terjedelemben, amelyben a pályázó részletesen ismerteti az eddig ellátott szakmai feladatait,
* Felsőfokú végzettséget, nyelvvizsgát igazoló bizonyítványok másolata,
* 3 hónapnál nem régebbi hatósági erkölcsi bizonyítvány (mely a pályázatnak nem, csak az állás betöltésének feltétele),
* Nyilatkozat, hogy a kinevezést megelőző egészségügyi alkalmasságát igazoló orvosi vizsgálatnak aláveti magát,
* Nyilatkozat, hogy a pályázatát az elbírálásban részt vevő személyek megismerhetik,
* Nyilatkozat, hogy az álláshely betöltésénél összeférhetetlenséget eredményező körülmény nem áll fenn, illetve azokat a kinevezése időpontjáig megszünteti,
* A pályázat tárgyában kérjük feltüntetni „e-közigazgatási IT referens” álláshely azonosítót!

**Az álláshely betölthetőségének időpontja:**

Az álláshely a pályázati eljárást követően azonnal betölthető.

**A pályázat benyújtásának határideje:** 2022. február 20.

**A pályázatok benyújtásának módja:**

* Elektronikus úton az Elektronikus Ügyintézési Felügyeleti Főosztály részére az euf@bm.gov.hu e-mail címen keresztül.

**A pályázati eljárás, a pályázat elbírálásának módja, rendje:**

A beérkezett pályázatokat a Belügyminisztérium erre kijelölt vezetői értékelik, valamint javaslatot tesznek a munkáltatói jogkört gyakorló közigazgatási államtitkár felé a személyzeti intézkedés meghozatalára. A pályázatok alapján kiválasztott jelentkezőkkel személyes (szakmai tapasztalatra is kiterjedő), két körös interjú lefolytatására kerül sor.

**A pályázat elbírálásának határideje:** 2022. február 28.

**A pályázati kiírás további közzétételének helye:**

* [www.kozigallas.gov.hu](http://www.kozigallas.gov.hu)
* [www.kormany.hu](http://www.kormany.hu)

**A munkáltatóval kapcsolatos egyéb lényeges információ:**

A határozatlan időre szóló kinevezés 6 hónap próbaidő kikötésével történik.